[{"text_idx": "#000000", "text": "Colli'r Plot gyda Bethan Gwanas, Dafydd Llewelyn, Sia\u0302n Northey a Manon Steffan Ros. Pedwar awdur sy'n bustachu efo plotiau yn gyson ac yn aml yn ei cholli hi.Fe fydd yna lot o chwerthin, chydig o bethau dadleuol ac ambell i sgwrs ddwys."}, {"text_idx": "#000001", "text": "Canmoliaeth, llyfrau clawr caled ac awgrymiadau gan \u201cselebs\u201d"}, {"text_idx": "#000007", "text": "Sgen I'm Syniad... am 'dolig"}, {"text_idx": "#000010", "text": "Llyfrau, llyfrau, a mwy o lyfrau"}, {"text_idx": "#000022", "text": "Sgwrs gyda'r awdur John Roberts"}, {"text_idx": "#000026", "text": "Nadolig, Niwl Ddoe a Gadael Lenin"}, {"text_idx": "#000035", "text": "Bydd y criw yn trafod pa mor bwysig yw lleoliad mewn nofel neu stori, gyda phwyslais arbennig ar Feirionnydd gan mai yn fanno mae'r Sesiwn, a'r Sesiwn sydd wedi ein gwadd ni i falu awyr y tro yma.Bydd rhai o selogion y Sesiwn wedi gyrru cwestiynau ymlaen llaw.Rhai call, gobeithio..."}, {"text_idx": "#000036", "text": "Yn y rhifyn yma yr ydym yn trafod pwysigrwydd siopau llyfrau i ni fel awduron a sut mae mynd ati i hyrwyddo ein nofelau.Sut mae'r Steddfod wedi dylanwadu ar ein sgwennu, ac yr ydym yn ateb cwestiwn gan Casia Williiam am ein hoff awduron Saesneg."}, {"text_idx": "#000037", "text": "Jolis llenyddol ac adolygu llyfrau"}, {"text_idx": "#000038", "text": "Y tro yma, mi fyddwn ni\u2019n trafod: jolis llenyddol, adolygu llyfrau pobl dach chi\u2019n eu nabod, neu o leia\u2019n nabod eu neiniau; pam ei bod hi gymaint haws prynu llyfrau Saesneg ac ydi Kath Jones Pobol y Cwm yn rhy ryff i brynu cyfrol y Fedal Ryddiaith?Mi fyddwn ni hefyd yn trio ateb rhai o\u2019r cwestiynau dach chi wedi eu gyrru atan ni. Daliwch ati i\u2019w gyrru nhw beth bynnag. Dan ni\u2019n siw\u0302r o\u2019u hateb nhw rhyw ben.Mi naethon ni ddechre efo\u2019r ateb roedd Bethan i ar da\u0302n i\u2019w glywed, sef: ydyn nhw\u2019n galw tumbleweed yn cabej bach ym Mhatagonia neu beidio?"}, {"text_idx": "#000039", "text": "Croeso i bennod 4 Colli'r Plot gyda Bethan Gwanas, Dafydd Llewelyn, Sia\u0302n Northey a Manon Steffan Ros.Yn y bennod yma yr ydym yn trafod y nofelau sydd wedi dylanwadu arnom ni, syrthio mewn cariad efo ein hoff awduron, ac yn clywed be' di\u2019r term mae pobol Patagonia yn defnyddio ar gyfer 'tumbleweed'.Mae Bethan ac Aled yn cymharu cyfarfod Stephen King ac yr ydym yn ateb rhai o'ch cwestiynau chi."}, {"text_idx": "#000041", "text": "Croeso i ail bennod Colli'r Plot \u2013 sef podlediad gyda'r sgwennwyr \u2013 Manon Steffan Ros, Sia\u0302n Northey, Bethan Gwanas a Dafydd Llewelyn. Yn y bennod hon 'da ni'n trafod strwythur a sut ma' rywun yn mynd ati i 'sgwennu eu stwff. Buom ni'n trafod plot a chymeriadau, a pha 'run sydd bwysicaf, ynghyd a sut 'da ni'n mynd ati i greu'n cymeriadau, gyda Manon yn cynnig sgw\u0302p rhyfeddol i ni ac yn cyfaddef bod gwerthu pobl yn parhau i ddigwydd ym marchnad Machynlleth hyd heddiw. Fuodd Sia\u0302n yn trio egluro'r gwahaniaeth sylfaenol rhwng rhyddiaith a barddoniaeth tra bod Gwanas dal i ddyfynnu pobl glyfar gan gyffesu ei bod efo soft-spot am Hemingway."}, {"text_idx": "#000042", "text": "Croeso i bodlediad Colli'r Plot gyda Bethan Gwanas, Sia\u0302n Northey, Dafydd Llewelyn a Manon Steffan Ros.Dan ni\u2019n mynd i fwydro am sgwennu a llyfrau a bob dim dan haul, a dan ni\u2019n mynd i drio cael testun i bob podlediad, ond nabod ni, mi fyddan ni\u2019n mynd ar gyfeiliorn ac yn mynd i gyfeiriadau cwbl annisgwyl ac yn deud pethau doedden ni\u2019m wedi bwriadu eu deud o gwbl.Y testun cynta' - pam dan ni\u2019n sgwennu yn y lle cynta\u2019 a be sy\u2019n ein hysbrydoli ni.Diolch i Bandicoot am gael defnyddio'r ga\u0302n wych O Nefoedd! ar gyfer cerddoriaeth y podlediad a diolch i\u2019r Cyngor Llyfrau am wneud y podcast yma\u2019n bosib a helpu ni i Golli\u2019r Plot."}, {"text_idx": "#000043", "text": "Colli'r Plot yn dod yn fuan"}, {"text_idx": "#000044", "text": "Colli'r Plot gyda Bethan Gwanas, Dafydd Llewelyn, Sia\u0302n Northey a Manon Steffan Ros. Pedwar awdur sy'n bustachu efo plotiau yn gyson ac yn aml yn ei cholli hi.Fe fydd yna lot o chwerthin, chydig o bethau dadleuol ac ambell i sgwrs ddwys.Diolch i'r Cyngor Llyfrau am wneud y podcast yma\u2019n bosib a'n helpu ni i Colli'r Plot.Ac yn olaf diolch i Bandicoot am ddefnyddio'r trac O Nefoedd! ar gyfer y podlediad, mwynhewch!"}]